Viorica Dăncilă a afirmat surâzând că aria cercului este „raza la pătrat”. „Aria cercului este egală cu π înmulţit cu raza la pătrat”, a corectat-o jurnalista care i-a adresat întrebarea de matematică.

Candidata PSD i-a dat dreptate imediat şi i-a replicat că înţelege de ce i-a fost adresată întrebarea, pentru a fi verificată dacă într-adevăr a dat meditaţii la materia şcolară amintită şi a adăugat „π înmulţit cu raza la pătrat. Vă stau la dispoziţie după terminarea dialogului”.

La o oră distanţă de la evenimentul susţinut de Dăncilă, unul dintre ziariştii prezenţi la dezbaterea organizată de Iohannis, i-a menţionat în treacăt care a fost încurcătura contracandidatei sale, şi i-a transmis că dacă vrea să spună el, care a dat de asemenea meditaţii la fizică, care este răspunsul corect la întrebarea de matematică. Reacţia lui Iohannis a fost doar mimică, zâmbind şi trecând mai departe la altă întrebare, ignorând cu totul sugestia ziaristului.